CELEX: 62018TN0064
Language: sl
Date: 2018-02-06 00:00:00
Title: Zadeva T-64/18: Tožba, vložena 6. februarja 2018 – Alfamicro/Komisija

23.4.2018   
            
            
               SL
            
            
               Uradni list Evropske unije
            
            
               C 142/52
            
         Tožba, vložena 6. februarja 2018 – Alfamicro/Komisija
   (Zadeva T-64/18)
   (2018/C 142/70)
   Jezik postopka: portugalščina
   
      Stranki
   
   
      Tožeča stranka: Alfamicro – Sistema de Computadores – Sociedade Unipessoal, L.da (Cascais, Portugalska) (zastopnika: G. Gentil Anastácio in D. Pirra Xarepe, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za nično iz absolutnih razlogov razglasi Sklep Komisije C(2017) 8839 final z dne 13. decembra 2017 o izterjavi dolga, in sicer v delu, ki zadeva opomin št. 3241507078, za nično iz relativnih razlogov pa naj navedeni sklep razglasi v preostalem delu ter
            
         
               —
            
            
               naloži Komisiji plačilo stroškov.
            
         
      Tožbeni razlogi in bistvene trditve
   
   Tožeča stranka v podporo tožbi navaja te tožbene razloge.
   
               1.
            
            
               Glede predloga za razglasitev ničnosti iz absolutnih razlogov tožeča stranka trdi, da Komisija v nasprotju z določbami člena 19 PEU in člena 272 PDEU posega v sodno pristojnost, saj je sodbo Splošnega sodišča z dne 14. novembra 2017 (zadeva T-831/14), v kateri je bil potrjen zahtevek Unije glede določenega dolga, nadomestila z drugo odločbo – ki je izvršilni naslov – glede istega dolga.
            
         
               2.
            
            
               Glede predloga za razglasitev ničnosti iz relativnih razlogov tožeča stranka zatrjuje
               
                           —
                        
                        
                           nepopolnost obrazložitve, saj se je Komisija omejila zgolj na navedbo, da so ugotovljene določene sistemske napake v preverjanjih iz finančne revizije, opravljene glede sporazuma, ki je predmet obravnavanega sklepa, pri čemer ni pojasnila, katere so te napake,
                        
                     
                           —
                        
                        
                           kršitev predpisov, saj je Komisija s tem, da je zaključke finančne revizije, opravljene v okviru pogodbenega razmerja, avtomatično prenesla na druga pogodbena razmerja, kršila člen 135(5), drugi pododstavek, Uredbe št. 966/2012 (1), ter kršitev temeljnega načela pogodb z upravo na splošno, natančneje javnih naročil, kakršna je klavzula o plačilu.
                        
                     
         
      (1)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).